NaiveNeuron/SloPal huggingface dataset:
Kamenický, Ladislav, minister financií SR (2023-12-07):
Ďakujem pekne, pôjdem priamo k veci, aby sme nestrácali čas, aby sme stihli aj možno vianočné sviatky, máme stále rozpočet pred sebou, čiže veľa roboty a dúfam teda, že sa nám to podarí. Nárast úrokových sadzieb pri úveroch na bývanie zvyšuje finančné zaťaženie najmä nízkopríjmových domácností. Za účelom poskytnúť pomoc obyvateľom, ktorým sa zvýšili náklady v súvislosti s úhradou mesačných splátok úveru na bývanie, je nevyhnutné prijať také opatrenia, ktoré by mali čo najpriaznivejšie vplyvy na obyvateľov v čase vysokej finančnej záťaže na domácnosti. V zákone sa navrhujú také opatrenia, ktoré by podporili schopnosť osôb riadne a včas splácať splátky úveru a súčasne si zabezpečiť primeranú životnú úroveň. Upravuje sa zákon o dani z príjmov, ktorý zavádza nový daňový bonus zo zvýšenia splatnej splátky. Daňovníci si ho budú môcť uplatniť najviac vo výške 1 800 eur ročne v daňovom priznaní alebo v ročnom zúčtovaní za rok 2023. Pri zmluvách o úvere na bývanie uzavretých od 1. januára 2024 sa pripravujú podmienky pre uplatnenie daňového bonusu na zaplatené úroky pre mladých vo veku od 18 do 35 rokov. V nadväznosti sa navrhuje aj úprava zákona o úveroch na bývanie, ktorou sa dopĺňa povinnosť pre banky a pobočky zahraničných bánk vydávať na účely uplatnenia daňového bonusu potvrdenie. V nadväznosti na pomoc so splácaním úverov a potrebu úpravy ochrany bankového a daňového tajomstva sa spresňujú príslušné ustanovenia v zákone o bankách a daňovom poriadku. Rovnako sa legislatívno-technicky spresňujú ustanovenia upravujúce sankcie v daňovom poriadku s cieľom predísť neoprávnenému čerpaniu daňového bonusu. Vážené dámy a páni, na záver mi dovoľte požiadať o podporu na prijatie a schválenie predloženého návrhu. Ďakujem pekne.
Sárközy, Irén, poslankyňa NR SR (2019-05-13):
Pán predsedajúci, prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, ktorý určuje ako gestorský výbor s tým, že prerokuje vládny návrh zákona v druhom čítaní do 18. júna 2019.
Viskupič, Jozef, poslanec NR SR (2015-12-21):
Ďakujem. Myslím si, že základným faktom, ktorý treba povedať, je, že pán prezident v súvislosti s prijímaním pripomína, že stupeň ohrozenia nášho štátu je podľa jeho dostupných informácií a údajov na najnižšej možnej úrovni, a preto z hľadiska princípu proporcionality alebo primeranosti hovorí, že predkladateľ nedokázal zdôvodniť, prečo na riešenie tejto situácie nepostačovala alebo nepostačuje doterajšia právna úprava. Je absolútne evidentné, ak o tom hovoríme, že náklady týchto zmien, ktoré tu máme, okrem obmedzenia niektorých základných práv a slobôd hovoria, a tu citujem od pána prezidenta, že: „tu existuje obrovská možnosť zneužitia schválenej právnej úpravy na iné než určené ciele“. Násobne a niekoľkonásobne sme to tu v pléne hovorili, čo pre mňa je ten úzky výsek aj v bode 7, kde hovorí, že oprávnenie Slovenskej informačnej služby požiadať súd, aby vydal príkaz na zamedzenie prevádzky webového sídla alebo obmedzenie prístupu na doménové meno, čiže absolútny možný monitor Slovenskej informačnej služby webového priestoru je pre mňa tá červená línia, kam sa nemal zákonodarca vybrať. Ostatné veci sú tiež veľmi dôležité, ale mali by sme mať na mysli, že sloboda internetu je veľmi dôležitou hodnotou, ktorú máme a je to hodnota globálna, európska a mala by byť aj slovenská. Tým, že informačné služby nám budú môcť loziť po webových sídlach, sa tejto hodnoty vzdávame, a preto pána prezidenta podporím.
Hrnčiar, Andrej, podpredseda NR SR (2017-03-30):
Vážené panie poslankyne, vážení páni poslanci, ešte pred tým, než začne hodina otázok, schôdzu bude viesť pani podpredsedníčka Nicholsonová, ja som tu len preto, aby som trochu vyriešil tú situáciu, ktorá vznikla pri hlasovaní, kedy sme na podnet opozície dali hlasovať o tom, aby informácia o využívaní letky ministerstva vnútra bola po interpeláciách. Keďže opozícia, pán poslanec Viskupič tvrdil, že sú dnes, žiaľ, naša chyba, že sme si neuvedomili, že sú schválené až na budúci týždeň. Myslím si, že sme dospeli teraz k dohode, len sa musím opýtať, či je všeobecný súhlas teda, aby sme dokončili rozpravu o amnestiách s tým, že tento bod by išiel potom. Je všeobecný súhlas? (Súhlasná reakcia pléna.) Je. Ďakujem. Takže odovzdávam vedenie schôdze pani podpredsedníčke.
Bugár, Béla, podpredseda NR SR (2018-03-23):
Pán Ladislav Balódi.
J. Gabriel, poslanec: (2004-09-08):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej  stránky všetky náležitosti  uvedené  v § 67 a § 68 zákona Národnej rady Slovenskej  republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Návrh zákona bude mať dopad na štátny rozpočet a verejné financie. Dôvodom dopadu na rozpočet bude, že štát nebude určovať sumu poistného v štátnom rozpočte. Odvod štátu na poistencov na nasledujúci rok sa bude počítať vždy z oficiálnych zdrojov za predchádzajúci rok. V návrhu zákona sa stanovuje, že štát platil 6 percent z priemernej mesačnej mzdy, ktorá je o dva kalendárne roky posunutá dozadu voči aktuálnemu rozpočtovému roku. Návrh nepredpokladá výraznejší dopad na zamestnanosť. Predložený návrh zákona je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Návrh zákona obsahuje doložku zlučiteľnosti s právom Európskej únie a právom Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu, výbor pre sociálne veci a bývanie, výbor pre obranu a bezpečnosť, výbor pre ľudské práva, národnosti a postavenie žien a výbor pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky. Pán podpredseda, nech sa páči.
Janckulík, Igor, poslanec NR SR (2017-09-14):
Len chcem poďakovať veľmi pekne pánovi podpredsedovi vlády za odpoveď. Ďakujem.
P. Hrušovský, podpredseda NR SR: (2002-02-01):
(Hlasovanie.) 97 prítomných, 37 za, 46 proti, 13 sa zdržalo, 1 nehlasoval. Návrh sme neschválili.
Blaha, Ľuboš, podpredseda NR SR (2024-01-23):
Pani poslankyňa Tamara Stohlová.
Jurinová, Erika, podpredsedníčka NR SR (2014-06-27):
Takže dávam slovo spravodajcovi, ktorého určil navrhnutý gestorský výbor pre financie a rozpočet, pánovi podpredsedovi Jánovi Figeľovi.
Laššáková, Jana, podpredsedníčka NR SR (2012-05-03):
Ďalej v rozprave vystúpi za poslanecký klub strany MOST – HÍD pán poslanec Solymos. Nech sa páči.
Matovič, Igor, poslanec NR SR (2014-11-09):
Pán minister, ako taký etický apel alebo morálny apel by som to bral. Keď to zoberiem faktograficky, nepovedali ste nič k predmetu veci, o čom je táto schôdza už, ja neviem, 40. hodinu. Táto schôdza je o korupcii vládnej strany SMER, o systéme, ktorý ste tu vytvorili, ktorý ožobračuje milióny ľudí na Slovensku, na to, aby ste následne vybrané peniaze prerozdeľovali medzi pár svojich vyvolených. Čiže môžte tu ukazovať prstom na zlodejov opozície, koľko len chcete, len táto schôdza je o vás. Čiže v prvom rade sa pozrite na seba. A to je tak, jak keď na niekoho namierite prstom. Tak keď na neho ukazujete jedným prsom a na seba tromi. Toto by som vám odporučil, aby ste si nacvičili doma pred zrkadlom.
Tomčo, Štefan, poslanec NR SR (2011-04-05):
Pán predsedajúci, keďže sme odhlasovali pozmeňujúci a doplňujúci návrh, ako aj body z informácie, dajte hlasovať o tom, že prerokovaný poslanecký návrh zákona prerokujeme v treťom čítaní ihneď.
Brocka, Július, poslanec NR SR (2011-05-27):
Ďalšie návrhy predložili panie poslankyne Erika Jurinová a Monika Gibalová. Dajte, prosím, naraz hlasovať o všetkých troch.
Gaborčáková, Soňa, poslankyňa NR SR (2016-10-26):
Ďakujem za slovo. Pán kolega, povedali ste, že je to zákon namierený proti moslimom. Ja som pracovala, aj teda pracujem v organizácii cirkevnej 18 rokov a snažím sa slúžiť ľuďom, tým, ktorí to potrebujú. A vždy sme sa ako katolícka inštitúcia riadili týmto: „Počuli ste, že bolo povedané, milovať budeš svojho blížneho a nenávidieť svojho nepriateľa. Ale ja vám hovorím, milujte svojich nepriateľov a modlite sa za tých, čo vás prenasledujú, aby ste boli synmi svojho Otca, ktorý je na nebesiach. Veď on dáva slnku vychádzať nad zlými i dobrými a posiela dážď na spravodlivých i nespravodlivých. Lebo ak milujete tých, ktorí vás milujú, akú odmenu môžete čakať? Nerobia to pohania? Vy teda buďte dokonalí, ako je dokonalý váš nebeský Otec.“ Ďakujem.
P. Paška, predseda NR SR: (2007-10-25):
Návrh sme neprijali.
Glváč, Martin, podpredseda NR SR (2017-10-17):
Ďakujem. S faktickými poznámkami nikto. Končím možnosť prihlásiť sa. Ďalší v rozprave, pán poslanec Mihál. Nie je v sále, to znamená, stráca poradie. Pýtam sa, či sa chce niekto prihlásiť do rozpravy ústne. Štyri, štyria poslanci, plus pani podpredsedníčka piata. Ukončujem možnosť prihlásiť sa. Pani podpredsedníčka, prvá alebo piata? Tak nech sa páči. Končím možnosť prihlásiť sa, takže piati v rozprave.
Hatráková, Katarína, poslankyňa NR SR (2021-05-11):
Ďakujem veľmi pekne. Ja sa len chcem poďakovať všetkým kolegom za podporu a práve, práve opatrovníctvo dospelých je možno jednou z oblastí, kde tak najviac vidíme, že sme to trošku s tou inštitucionalizáciou procesov prehnali. A tento môj návrh zákona je možno takou prvou lastovičkou k tomu, aby sme celej tej problematike vrátili taký trochu ľudský rozmer. Čiže preto ten dôverník by mal byť práve o, o obyčajnom ľudskom vzťahu. Takže ďakujem za podporu ešte raz.
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 135, zdržali sa 2, nehlasovali 3. Aj tento bod sme schválili. Nech sa páči.
Marosz, Ján, poslanec NR SR (2017-12-06):
Ďakujem za slovo. Richard, spomínal si Klientske centrum v Žiline, kolegyňa Verešová o tom bude hovoriť viac. Ja poviem len pár takých subjektívnych momentiek zo samotného sťahovania, keď nás oslovili doslova zúfalí zamestnanci, ktorí zastupujú štát v konaniach stavebného charakteru, teda legislatívu poznajú perfektne, a doslova za takých podmienok ako za komunizmu v zavretom aute, len aby nás niekto nevidel, mobily odovzdané, lebo údajne je obrovský tlak zo strany ministerstva vnútra, aby akékoľvek pripomienky boli zametené pod koberec. Boli tam vyhrážky. Doslova hovorili, že až fyzicky sa vyhrážali členom rodiny. Akonáhle by sa niekto postavil na zadné a odmietol sa sťahovať do toho klientskeho centra. A títo ľudia hovorili, že aj z ich znalostí legislatívy a skúseností hovorili o tom, že tam reálne hrozí, že celé to podlažie neni stavané na to, aby všetky tie kartotéky a všetky tie rotomaty s tými spismi tam boli umiestnené, a doslova, že sa boja o svoju bezpečnosť. A to malo posudzovať mestský úrad, či je to vôbec vhodné, tento obchodný priestor, na klientske centrum. Ale nie, oni si to všetko upratali, ministerstvo si zobralo tú kompetenciu pod seba. Z nášho pohľadu bol porušený zákon. A druhá vec. Viete, kto sťahoval týchto úradníkov do klientskeho centra? Všetci hasiči tam boli nahnatí z celého okresu. To znamená, že keby v tom čase, v ten deň horelo niekde v Žiline, tak hasiči ani neprídu, lebo všetci sťahovali úradníkov z okresu Žilina. Takže takýmto spôsobom sa hrubo ohýba zákon cez koleno. Ľudia sú zastrašovaní a akékoľvek pripomienky aj zo strany týchto štátnych úradníkov neboli vypočuté. Ale viac o tom porozpráva kolegyňa Verešová. Je to hanba ministra vnútra Kaliňáka.
Kuffa, Štefan, poslanec NR SR (2013-06-25):
Tiež chcem oceniť, na to som zabudol pri predchádzajúcej faktickej poznámke, iniciatívu pána prezidenta, že vracia tento zákon opätovne do Národnej rady. Áno, aj zníženie trestu a zmiernenie negatívnych dopadov na zdravotníkov, aj to je forma. Ale tak ako to kolegynka Erika Jurinová spomenula, je lepšie, aby sa odstránila celkom tá diskriminácia. Vieme veľmi dobre, že povolania lekára a zdravotníka je špecifickým povolaním. Zdravotník a lekár jednoducho musí sa vzdelávať celý život, počas celej svojej praxe. A dokonca aj lekári, ktorí sú už aj na dôchodku, aj tí ďalej pokračujú vo svojom vzdelávaní. Neviem si predstaviť, že by takýto lekár na dva roky bol vyradený zo svojej činnosti. To je čosi, čo veľmi negatívne pôsobí na jeho odborný rast. Rovnako chcem pripomenúť pri tej príležitosti, tiež ma napadla tá skutočnosť, kde priemerný vek obvodných lekárov osciluje kdesi okolo 60 rokov. Pediatri sú tu zhruba pri hranici 55 rokov. My máme nedostatok lekárov. O chvíľu to bude akútny nedostatok lekárov, lekárov prvého kontaktu. Ak my budeme kriminalizovať lekárov skrze Trestný zákon, a je to také dosť zlé, že predkladá to práve minister spravodlivosti, ktorý týmto zákonom by kriminalizoval lekárov, to je čosi, čo ešte horšie a negatívnejšie sa dotkne mnohých občanov na Slovensku. Možno Bratislava, Košice a veľké mestá, tam, kde tí lekári sú v dostatočnom množstve, tak to nepocítia. Ale periféria Slovenska, kde mnohí sme odkázaní na pomoc obvodných lekárov, bude to veľký problém pre túto krajinu.
Ľ. Kaník, minister práce, sociálnych vecí a rodiny SR: (2004-02-04):
V rokoch 2002 až 2003 boli prijaté viaceré zákony, ktoré zosúladili vnútroštátne právne predpisy so záväzkami vyplývajúcimi pre Slovensko z obidvoch protokolov, najmä zákon č. 320/2002 Z. z. o brannej povinnosti, podľa ktorého je vznik brannej povinnosti občana ustanovený dňom dovŕšenia 18 rokov veku, pričom obdobné sa vzťahuje aj na dobrovoľné prevzatie brannej povinnosti občanom, ako aj zákony v oblasti trestného práva. Návrh na vyslovenie súhlasu Národnej rady s obidvoma protokolmi bol v mesiaci január prerokovaný vo Výbore Národnej rady pre ľudské práva, národnosti a postavenie žien, vo výbore pre obranu a bezpečnosť a vo výbore pre sociálne veci a bývanie. Ďakujem za pozornosť.
Hlinka, Jozef, poslanec NR SR (2022-11-08):
Pán predsedajúci, dajte, prosím, hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Grendel, Gábor, podpredseda NR SR (2023-03-22):
S reakciou na faktické poznámky pán poslanec Viskupič.
Jurinová, Erika, podpredsedníčka NR SR (2014-11-10):
Odkážeme. Pán poslanec Lipšic
Blahová, Natália, poslankyňa NR SR (2011-11-30):
Schváliť.
Grendel, Gábor, podpredseda NR SR (2020-07-23):
Dve faktické poznámky na vystúpenie pani poslankyne. Nech sa páči, pán poslanec Blaha.
Blaha, Ľuboš, poslanec NR SR (2021-03-19):
Ďakujem pekne, vážený pán podpredseda, za veľmi kultivovaný prejav. Len je trošku smutné, že vy ste hovorili o stovkách obetí denne. Hovorili ste o tom, že dnes máme 8 814 mŕtvych a jediná reakcia vládnej koalície je nepríčetné rehlenie profesora Pročka. Toto je tá tragédia, že tu nesedí nikto z vlády, že tu nesedia tí, ktorí rozhodujú o tomto štáte. Pýtam sa, tak ako vy, kde je pani prezidentka, kde je predseda parlamentu, kde je predseda vlády, kde sú traja najvyšší ústavní činitelia? Pri všetkej úcte, pani Čaputová premenila prezidentský palác na predmanželskú poradňu. Stretávajú sa u nej kolegovia z vládnej koalície, pošvitoria, odídu. Chodí tam pán Matovič ukazovať svoje prstíky. Pán Matovič sa už týždeň neukázal, ako ste správne ukázali, na internete, z čoho už chytajú svedkovia Matovičovi klaustrofóbiu na sociálnych sieťach. V takejto sme dneska situácii. A tuto pán predseda parlamentu, pri všetkej úcte, je schovaný v kúte a bojí sa, či ho neprídu zavrieť ako jeho šéfa tajnej služby. Takto doriadili Slovenskú republiku. Pani prezidenta je absolútnou figúrkou, ktorú riadi americká ambasáda. Pán predseda vlády nie je schopný prehovoriť už týždeň. Tri mesiace trýznia celé Slovensko a mesiac neurobili absolútne nič, lebo sú v ťažkej vládnej kríze. A najťažším zločinom je podľa môjho názoru to, že oni teraz ešte musia umelo čakať do stredy, ešte päť dní, ešte 500 mŕtvych ľudí, do stredy, kým sa Sulík vyhrabe z vládnej koalície, aby potom mohli slávnostne ohlásiť trojkoalíciu, na ktorej sú už teraz dohodnutí. To je tá najväčšia tragédia. Im toto stojí za to, aby 500 ľudí ešte zomrelo, len aby vybabrali s Richardom Sulíkom. Toto je taký cynizmus, aký v ľudských dejinách nemá obdoby. Ďakujem.
Lipšic, Daniel, poslanec NR SR (2016-06-07):
A bol za úplatok odsúdený, presne tak, bola to skvelá policajná akcia, som na ňu hrdý. Pani premiérka vtedy povedala, sa zachovala proste tak, ako sa zachovať má, zatýkajte, obviňujte kohokoľvek, padni komu padni, tomu vy nerozumiete, že? Ani nikdy nebudete, to je iný svet, to je iný svet. Pán predseda, ja som dosť pokojne počúval moje argumenty a je dosť absurdné, aj pána ministra, aj pánov poslancov, prosím vás, vyzvite ich, aby buď sa ukľudnili alebo nech si dajú faktickú, ja som v rozprave, dobre? Ja som nekričal na vás, pán poslanec Blanár. Pán minister, tak v polke svojho prejavu, to znamená, asi po, (reakcie z pléna) nemohol, ja vás poprosím, naozaj, nevykrikujte po mne, dajte si procedurálny návrh, pán poslanec.
Martvoň, Anton, poslanec NR SR (2012-06-20):
Ďakujem pekne. Ja to celé chcem iba trošku nadľahčiť. Pán poslanec Mihál spomínal vo vzťahu k pani, teda k „pozmeňováku“ v minulosti, ktorý podala pani poslankyňa Tomanová, že kto všetko ten pozmeňovací návrh podporil, vymenoval tu mená našich poslancov, a teda dúfa, že takisto ten jeho pozmeňovací návrh bude podporený. No, ja by som mu na to povedal, že niekedy podpora pozmeňovacích návrhov nesúvisí len s obsahom pozmeňovacieho návrhu. Ide možno skôr o to, že po prvé pani poslankyňa Tomanová je sympatickejšia ako vy, je krajšia ako vy a fakt, iba to nadľahčujem, nemá nemanželské deti, tak možno aj preto podporili ten je návrh moji kolegovia.
Paška, Pavol, predseda NR SR (2013-03-19):
Hlasujeme. Odporúčanie je schváliť. (Hlasovanie.) 138 prítomných, 79 za, 2 proti, 56 sa zdržalo, 1 nehlasoval. Schválili sme vládny návrh zákona o ochrane osobných údajov. Pán poslanec Jasaň uvedie v prvom čítaní hlasovanie o vládnom návrhu zákona č. 124 o bezpečnosti a ochrane zdravia pri práci. Je to tlač 404. (Hlasovanie o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 404.)
Ďuriš Nicholsonová, Lucia, podpredsedníčka NR SR (2018-12-03):
Jedna faktická poznámka na vaše vystúpenie. Končím možnosť prihlásiť sa. Pán poslanec Jurzyca.
Hajko, Jozef, poslanec NR SR (2023-11-15):
Moji kolegovia to už naznačili, ja to len zopakujem, otvoril to kolega Stachura, a to je ten medzirezortný prístup. Mne to tam chýba v programovom vyhlásení a myslím si, že pre úspešnosť politiky v nasledujúcich štyroch rokoch bude ozaj kľúčové, či dokážu, dokážu jednotlivé ministerstvá spolupracovať. Ja som zaregistroval dosť ústretovú snahu spolupráce ministerstva životného prostredia a ministerstva poľnohospodárstva. My sme dokonca tak aj ladili svoj program. A takisto sa prikláňam k tomu, čo povedal kolega Stachura, že treba previazať rezorty sociálnych vecí a zdravotníctva. Myslím si, že je na to príležitosť, pretože sú tam politicky blízki predstavitelia na postoch ministrov.
Krajniak, Milan, minister práce, sociálnych vecí a rodiny SR (2022-03-23):
Ďakujem veľmi pekne, pán podpredseda. Tento návrh, ktorý upravuje európsku legislatívu o novom dôchodkovom produkte, ktorý bude u nás regulovať ministerstvo financií a Národná banka Slovenska, prešiel takisto dlhou odbornou diskusiou. Na základe toho po konzultáciách s poslancami Národnej rady aj s Národnou bankou Slovenska sme pripravili ešte jeden pozmeňujúci návrh. Chcel by som vás informovať, že ministerstvo s týmto poslaneckým pozmeňujúcim návrhom vyslovuje súhlas. Bol dojednaný po dohode s nami i s Národnou bankou Slovenska. Preto vás chcem poprosiť, nielen o podporu zákona ako celku, ale aj o podporu tohto pozmeňujúceho návrhu. Ďakujem veľmi pekne.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 138 poslancov, za návrh 52, proti bolo 48, zdržalo sa 36 poslancov, 2 poslanci nehlasovali. Konštatujem, že Národná rada sa uzniesla, že nebude pokračovať v rokovaní ani o tomto návrhu zákona. Pristúpime k hlasovaniu v prvom čítaní o návrhu poslancov Martina Fecka a Ivana Štefanca na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, tlač 634. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Zsoltovi Simonovi, aby hlasovanie uviedol. (Hlasovanie o návrhu poslancov Národnej rady Slovenskej republiky Martina Fecka a Ivana Štefanca na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov , tlač 634.)
Andreánsky, Ladislav, poslanec NR SR (2013-03-13):
Ďakujem, pani predsedajúca. Prosím, aby ste dali hlasovať o tom, že Národná rada Slovenskej republiky sa uzniesla prerokovať predložený návrh zákona v druhom čítaní.
Žiga, Peter, podpredseda NR SR (2024-06-13):
Prezentujme sa a hlasujme. (Hlasovanie.) 133 prítomných, 78 za, 54 proti, 1 sa zdržal. Konštatujem, že sme tento návrh schválili. Ďakujem pekne, pán spravodajca. Ďalej prosím povereného člena výboru pre sociálne veci poslanca Michala Stušku, aby uviedol hlasovanie v prvom čítaní o návrhu poslancov Huliaka, Kramplovej, Danka a Lučanského na vydanie zákona, ktorým sa mení zákon č. 238/1998 o príspevku na pohreb, máme uvedené ako tlač 346, bod 53 schváleného programu. Nech sa páči, pán spravodajca, uvádzajte zákon. (Hlasovanie v prvom čítaní o návrhu poslancov Národnej rady Slovenskej republiky Rudolfa Huliaka, Dagmar Kramplovej, Andreja Danka a Adama Lučanského na vydanie zákona, ktorým sa mení zákon č. 238/1998 Z. z. o príspevku na pohreb v znení neskorších predpisov , tlač 346.)
Laurenčík, Milan, podpredseda NR SR (2022-03-24):
Ďakujem, pán poslanec. Neboli faktické poznámky na vaše vystúpenie. Keďže máme 12. hodín a poobede sú výbory, takže v tejto chvíli prerušujem rokovanie o tomto bode programu. Ďakujem vám obom a pokračovať budeme po hodine otázok. Prajem vám všetkým dobrú chuť k obedu. (Prerušenie rokovania o 12.00 hodine.) (Pokračovanie rokovania o 14.00 hodine.)
Taraba, Tomáš, podpredseda vlády SR a minister životného prostredia SR (2024-09-17):
Vážený pán predseda, vážené dámy a páni, vláda Slovenskej republiky predkladá do skráteného legislatívneho konania zákon o obchodovaní s emisnými kvótami. Myslím, že približne 16 štátov má v tejto veci infringement zo strany Európskej únie, pretože ten zákon bol, tá smernica bola schválená v tak krátkom období, že viaceré štáty prichádzajú počas tohto roka k jej transponovaniu. To, čo je realitou, že tento nový zákon o emisných povolenkách bude mať za následok, ak by sa v plnej miere transformoval, bude mať za následok zvýšenie cien, najmä pokiaľ ide o kúrenie, pokiaľ ide o dopravu a podobne. A preto vláda Slovenskej republiky otvorene hovorí, že bude transponovať iba tú časť, ktorá nebude spôsobovať v tejto fáze penále tým, ktorí sa majú do systému nahlásiť, ale nebudeme transponovať tú časť, ktorú aj Česká republika povedala, že idú napadnúť v rámci rokovaní s Európskou úniou. Česká republika odmietla túto smernicu transponovať, to znamená, ja už som aj volal ministrovi financií Českej republiky, kde som zadeklaroval, že tiež si myslíme, že sa treba zamyslieť nad tým, kam tieto nariadenia spejú, pretože vidíme aj najnovšie správy z Nemecka a podobne, ako z Európskej únie masívne odchádza priemysel a toto je všetko výsledkom aj takýchto, takýchto rozhodnutí. To znamená, pozícia našej vlády je jasná. Chceme transponovať tú časť, ktorá nespôsobí žiadne škody subjektom, ktoré na trhu sú. To znamená, každý bude mať možnosť naplniť tie požiadavky, ktoré smernica vyžaduje, aby sa vedeli napríklad zaregistrovať do systému, ale na druhej strane všetky tie zdražovania, ktoré majú byť po roku 2027, tie v tejto časti teraz robiť nebudeme, pretože by to bolo nelogické, že chceme vytvoriť nejakú skupinu štátov, ktorá aj tieto otázky bude na pôde Európskej únie znovu otvárať. A som rád, že Česká republika, ktorá teda v tejto veci zaujala veľmi jasné stanovisko, tak je v tej fáze tiež, že hľadá spojencov, ktorí toto podporia. Takže vzhľadom na to, že 16 štátov má tento infringement, tak spĺňame to, aby sme transponovali to, čo potrebné je, a z toho dôvodu ja vás prosím o podporu tohto zrýchleného konania, ako aj podporu toho zákona, ktorý v tejto podobe neuškodí peňaženkám ani slovenských občanov, ani slovenských dopravcov a bude v podstate otvárať dvere Slovensku, aby sme naďalej rokovali s Bruselom o tejto otázke. Ďakujem.
J. Podmanický, poslanec: (2007-03-27):
Na margo pána poslanca Kužmu, ktorý zas zmizol, a keďže reagoval na mňa, pán predsedajúci... (Prerušenie vystúpenia predsedajúcim.)
Bugár, Béla, podpredseda NR SR (2018-03-26):
Dva dni.
Bugár, Béla, podpredseda NR SR (2018-02-06):
Prezentujme sa a hlasujme. (Hlasovanie.) Prítomných 141, za 1, proti 54, zdržalo sa 86 poslancov. Ani bod 154 zo spoločnej správy sme neschválili.
Taraba, Tomáš, podpredseda vlády SR a minister životného prostredia SR (2024-05-10):
Ďakujem veľmi pekne za tieto psychické kultúrne úvahy Progresívneho Slovenska, najmä sa mi páči, ako od rána vy si tam tak sa smejete na tých vlastných vtipoch, normálne to je niečo na hranici škôlky a základnej školy. Pani producentka Jaurová, áno, časy, kedy vy ste dostali, koľko ste? 600-tisíc na ten brak, na ktorý vám došlo 900 ľudí? Áno, áno, to sú tie peniaze tých daňových poplatníkov, tieto braky točiť za 600-tisíc. Odkiaľ vás vykopli? Z košického hlavného mesta kultúry? Áno, smejte sa, áno, toto je vaša genéza, takže áno, toto sú tie peniaze, ktoré už dostávať nebudete. A som rád, že ich nebudete, lebo treba opravovať radšej strechy na filharmóniách, treba napríklad na miesto, kde postrelili Štúra, tam treba dať nejaké, aspoň bustu, aspoň zástavu tam dať, som rád, že sa to ide opravovať, že už sú na to projekty. Pokiaľ ide o pána Pročka, ktorý sa opýtal, že mala by si byť kultúrnejšia, pani ministerka, takže to povie človek, ktorý nahý chodil po SNP a behal, a to bolo kultúrna tvorba, tak to je naozaj super. Povedal, že ako si sa dostala do, ako si sa dostala do televízie Markíza, pokiaľ ja viem, tak výberom, neviem, ako sa tam dostal pán Pročko. A pokiaľ ide o otázky tohoto, ako by som povedal, že nemáme to brať tak, že vám sa berie a druhým sa ide dávať? Veď to je logika veci, že keď sa ide dávať na opravu napríklad národných kultúrnych pamiatok, už tu niekoľkokrát ste povedali, že je škoda, že sa zobralo tomu boju proti dezinformáciám, áno, to boli tie vaše kanály, tam ste sa za ne schovávali, dneska ho máte, je ten pán, je asistentom tuná vášho poslanca, takto vám to celé tieklo. Pani Šimkovičová, áno, má za úlohu vám to preťať a to je, myslím si, jediný dôvod tohoto odvolávania, že presadzuje národnú kultúru, ľudovú tvorbu, áno, aj moderné umenie, to je úplne jedno, ale, žiaľ, vy sa v tom nevidíte. To je celé.
Bugár, Béla, podpredseda NR SR (2018-03-14):
Zároveň, vážené panie kolegyne a páni kolegovia, chcem vám ale potom oznámiť, že dnes o piatej vykonáme samozrejme aj voľbu, lebo podľa toho, čo sme teraz urobili, vyradili sme veľké množstvo bodov. To znamená, že je predpoklad, že tento deň, to znamená, dnes asi skončíme schôdzu. Takže voľba, návrh na voľbu kandidátov na členov disciplinárnych senátov a fakticky bude dnes o piatej. Ďakujem pekne. Krátku prestávku, o 11.40. (Prestávka.) (Po prestávke.)
Bugár, Béla, podpredseda NR SR (2016-11-29):
Nech sa páči, prezentujme sa a hlasujme o návrhu tohto uznesenia. (Hlasovanie.) Prítomných 143 poslancov, za 90, proti 24, zdržalo sa 29 poslancov. Konštatujem, že návrh uznesenia sme schválili. Ďakujem pekne, pán poslanec. A teraz prosím spoločnú spravodajkyňu z výboru pre sociálne veci poslankyňu Magdalénu Kuciaňovú, aby uviedla hlasovanie o návrhu uznesenia k návrhu rozpočtu Sociálnej poisťovne na rok 2017, tlač 284. (Hlasovanie o návrhu rozpočtu Sociálnej poisťovne na rok 2017 a rozpočtový výhľad na roky 2018 a 2019 , tlač 284.)
Mikloš, Ivan, podpredseda vlády a minister financií SR (2011-11-30):
Ďakujem. Vážený pán predsedajúci, vážené panie poslankyne, páni poslanci, predkladám na rokovanie Národnej rady Slovenskej republiky vládny návrh zákona, ktorým sa mení a dopĺňa zákon o účtovníctve v znení neskorších predpisov a o zmene a doplnení niektorých zákonov. Návrhom zákona sa zriaďuje register účtovných závierok, upresňuje sa účtovanie a oceňovanie cudzej meny a navrhuje sa nový spôsob ukladania pokút za porušenie ustanovení zákona o účtovníctve. Zriadenie registra účtovných závierok významne zníži administratívnu záťaž účtovných jednotiek aj subjektov verejnej správy. Novou úpravou ukladania pokút sa eliminujú subjektívne vplyvy a obmedzuje sa celková maximálna výška pokuty v závislosti od veľkosti účtovnej jednotky. Ďakujem za pozornosť.
Danko, Andrej, predseda NR SR (2019-10-28):
Prosím, prezentujme sa, hlasujeme. (Hlasovanie.) Prítomných 133, za 19, proti 17, zdržalo sa 96, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Ešte jeden zákon, pán Poliačik; pokračujeme hlasovaním o bode 106 schváleného programu, ktorým je prvé čítanie o návrhu poslanca Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve (tlač 1710). Pán poslanec Poliačik, uveďte hlasovanie. (Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 1710.)
Blanár, Juraj, podpredseda NR SR (2022-09-28):
Takže týmto môžem vyhlásiť všeobecnú rozpravu za uzavretú. Chcem sa spýtať pána navrhovateľa, či má záujem o záverečné slovo. Pán spravodajca? Rovnako nie. Takže budeme hlasovať o tomto návrhu o 11. hodine. Prerušujem rokovanie o tomto bode programu. Vážené panie poslankyne, páni poslanci, budeme pokračovať ďalším bodom programu, ktorým je prvé čítanie o návrhu poslancov Petra Pellegriniho, Matúša Šutaj Eštoka, Denisy Sakovej, Erika Tomáša a Petra Kmeca na vydanie zákona, ktorým sa mení zákon č. 487/2013 Z. z. o protifašistickom odboji, postavení a pôsobnosti Slovenského zväzu protifašistických bojovníkov v znení neskorších predpisov. Je to pod parlamentnou tlačou 1139. Návrh na pridelenie výborom je v rozhodnutí 1187. Udeľujem teraz slovo pánovi poslancovi Matúšovi Šutaj Eštokovi, ktorý za skupinu poslancov tento návrh uvedie. Nech sa páči, pán poslanec. (Rokovanie o návrhu poslancov Národnej rady Slovenskej republiky Petra Pellegriniho, Matúša Šutaj Eštoka, Denisy Sakovej, Erika Tomáša a Petra Kmeca na vydanie zákona, ktorým sa mení zákon č. 487/2013 Z. z. o protifašistickom odboji, postavení a pôsobnosti Slovenského zväzu protifašistických bojovníkov v znení neskorších predpisov , tlač 1139.)
Paška Pavol, predseda NR SR (2012-09-19):
Hlasujeme. (Hlasovanie.) 140 prítomných, 83 za, 57 sa zdržalo. Sme v treťom čítaní . Otváram rozpravu. Nie je prihláška do rozpravy. Vyhlasujem ju za skončenú a budeme hlasovať.
P. Hrušovský, predseda NR SR: (2005-07-06):
Nech sa páči, pán premiér.
Vaľová, Jana, poslankyňa NR SR (2017-04-06):
Ďakujem veľmi pekne. Vážené dámy a páni, vážený pán minister, pozrela som si návrh opozičných poslancov, ktorí odôvodňujú návrh na vaše odvolanie z funkcie a kde citujú články Dohovoru o právach dieťaťa. Ako prvý článok citujú článok 3, kde v bode 2 tohto dohovoru sa píše: Štáty, ktoré sú zmluvnými stranami tohto dohovoru, sa zaväzujú, že zabezpečia dieťaťu ochranu a starostlivosť nevyhnutnú pre jeho blaho, pričom budú brať ohľad na práva a povinnosti jeho rodičov, zákonných zástupcov alebo iných jednotlivcov práve... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-09-17):
Pán poslanec Frešo.
Puci, Róbert, poslanec NR SR (2014-07-09):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 4. septembra 2014 a gestorský výbor do 8. septembra 2014.
Kollár, Boris, predseda NR SR (2022-03-23):
Ďakujem. Dávam hlasovať teraz o prvom procedurálnom návrhu pána poslanca Krúpu. Prosím, prezentujme sa a hlasujeme. (Hlasovanie.) Prítomných 126 poslancov, za 79, proti 40, zdržalo sa 5, nehlasovali 2. Uvedený návrh pána poslanca Krúpu sme schválili. Teraz dávam hlasovať o návrhu pána poslanca Vašečku. Prosím, prezentujme sa a hlasujeme. (Hlasovanie.) Prítomných 116, za 85, proti 7, zdržalo sa 22, nehlasovali 2. Uvedený návrh sme schválili. Budeme pokračovať v prerušenom rokovaní hlasovaním o bode 57 programu. Je to prvé čítanie o návrhu poslanca Fecka na vydanie zákona, ktorým sa mení a dopĺňa zákon č. 369/1990 Zb. o obecnom zriadení, tlač 927. Prosím spravodajcu z Výboru pre verejnú správu a regionálny rozvoj poslanca Petra Dobeša, aby hlasovanie uviedol. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 927.)
Figeľ, Ján, podpredseda NR SR (2015-03-17):
Nech sa páči, s faktickou Anton Martvoň.
Vášáryová, Magdaléna, poslankyňa NR SR (2014-07-01):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady nechá hlasovať, aby tento zákon postúpil do druhého čítania.
I. Štefanec, poslanec: (2010-03-04):
Ďakujem, pán minister, za odpoveď, aj za to vaše ubezpečenie. Dovolím si pripomenúť, že zonácia Tatier, samozrejme, je dlhoročná a citlivá otázka. Sám som bol zainteresovaný do jej riešenia po veternej kalamite v roku 2004. Kým ale v tom čase fungoval výbor pre obnovu a rozvoj Vysokých Tatier a stretával sa mesačne, bohužiaľ, za súčasnej vlády, aj keď oficiálne existoval, stretol sa raz za toto funkčné obdobie, v tom čase, ešte za minulej vlády bola verejná súťaž na obnovu Tatier, z ktorej vyšiel všeobecný konsenzus a princíp, že sa bude stavať len na už zastavaných územiach. Vtedy, samozrejme, ochranu životného prostredia presadzovalo aj ministerstvo životného prostredia, ktoré, vieme, že už dlho existovať nemá. Ale chcem sa vás ešte opýtať, či bude existovať ten princíp, ktorý sme vtedy prijali, že sa bude stavať len na už zastavaných územiach. Lebo to bol princíp, ktorý si osvojili lesníci, ochranári, podnikatelia, miestna samospráva i predstavitelia štátnych inštitúcií. Podľa medializovaných informácií teraz nastáva všeobecne znepokojenie vzhľadom na to, že sa majú rozširovať zóny, v ktorých je možné stavať na úkor zón s najvyšším stupňom ochrany. Preto by bolo dobré znovu si pripomenúť tento základný princíp a ocenil by som aj vaše stanovisko, keby ste sa prihlásili k tomu, čo už bolo dohodnuté, že sa jednoducho bude stavať len na územiach, ktoré už zastavené sú. Ďakujem.
Šefčík, Marek, poslanec NR SR (2022-10-21):
Ďakujem za slovo, pán predsedajúci. Vážený pán predsedajúci, vážené panie poslankyne, páni poslanci, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, je to tlač 1216. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, nech sa páči, otvorte všeobecnú rozpravu.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 80 za, 51 proti, 7 sa zdržalo. Návrh sme schválili. Sme v treťom čítaní . Otváram rozpravu. (Reakcia z pléna.) Pán poslanec, hlásite sa do rozpravy?
Přidal, Alojz, poslanec NR SR (2011-12-08):
Teraz pristúpime k hlasovaniu o návrhoch z rozpravy. Najprv o návrhu pána poslanca Jahnátka. Hlási sa pán poslanec Jahnátek.
Bugár, Béla, podpredseda NR SR (2019-09-18):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Erikovi Tomášovi.
Kotleba, Marian, poslanec NR SR (2020-07-24):
Ja len chcem podotknúť, že opäť a zas tu nesedí pán premiér Matovič, tak ak je tu, mohol by prísť, aby sme predišli ďalšiemu naťahovaniu schôdze.
A. Belousovová, podpredsedníčka NR SR: (2008-02-08):
O ospravedlnenie svojej neúčasti na dnešnom rokovacom dni písomne požiadali páni poslanci: pán poslanec Marián Haľko a pán poslanec Maroš Kondrót. Ešte skôr ako sa budeme venovať bodu, ktorý sme prerušili včera večer, chcem vás upozorniť, že hlasovanie bude dnes o 11.00 hod. o tých bodoch, ktoré už boli prebraté. Takisto upozorňujem, že dnes budeme pokračovať poslaneckými návrhmi. Takže pokračujeme v prerušenej rozprave v prvom čítaní o návrhu poslankyne Národnej rady Slovenskej republiky Moniky Gibalovej na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci a o zmene a doplnení niektorých zákonov v znení neskorších predpisov (tlač 525). Pani poslankyňa už zaujala miesto určené pre navrhovateľa, takisto tu máme aj spravodajcu. S faktickými poznámkami sú na včerajšie vystúpenie pani poslankyne Gibalovej prihlásení: pani poslankyňa Vaľová, pani poslankyňa Sabolová a pán poslanec Kahanec. Takže pani poslankyňa Vaľová má slovo, nech sa páči, faktická poznámka.
Danko, Andrej, predseda NR SR (2019-09-19):
Otváram všeobecnú rozpravu. Do rozpravy som dostal písomnú prihlášku pána poslanca Dostála. Nech sa páči, pán poslanec.
P. Paška, predseda NR SR: (2007-10-23):
(Hlasovanie.) 105 prítomných, 79 za, 5 proti, 2 sa zdržali, 19 nehlasovalo. Pani spravodajkyňa, konštatujem, že sme túto legislatívnotechnickú opravu odsúhlasili.
V. Novotný, poslanec: (2006-08-03):
Naozaj, keď už hovoríme o mnohých veciach, tak na pána poslanca Zelníka poviem len toľko, že rajonizácia a slobodná voľba, no viete, to je presne také ako to Programové vyhlásenie vlády, tam, kde sa to hodí, chcete „pokračovať ďalej“ a tam, kde sa to nehodí, sa chcete „vrátiť naspäť“. Slobodná voľba bola jedným z hlavným výdobytkov po novembri 1989 a spočíva v aktívnom prístupe pacienta na trhu so zdravotnými službami, on sám ide k lekárovi, ktorého uzná za vhodné, že by mal byť jeho ošetrujúci lekár. Rajonizácia pochádza z čias socializmu, keď sme mu lekára pridelili, buď razíme aktívny alebo pasívny prístup pacienta na trhu zdravotníckych služieb, „kombinácia dokopy“ je veľkým problémom. Dochádzajú mi sekundy... (Vystúpenie prerušené časomierou.)
Žiga, Peter, podpredseda NR SR (2024-04-17):
Vyhlasujem všeobecnú rozpravu za skončenú. Chce pán minister zaujať? Nech sa páči.
Mičovský, Ján, poslanec NR SR (2015-12-11):
Ďakujem za slovo, vážený pán predseda. Pani kolegyňa Janka, áno, myslím, že sa na tom zhodneme. Tá veľkosť, tá sila, tá jednoznačnosť a pocit absolútnej prevahy, tá ničí našich kolegov tu z parlamentných lavíc z vládnej strany. Naozaj vám to zaškodilo a naozaj sme sa tu ani len nedostali k tomu, že by tu bol pokus o priznaní kúska, kúska tej pravdy. A na vás, na vašej strane bola táto povinnosť povedať áno. A ja stále si myslím, že by ste nestratili ani percentá, ani z veľkosti, ale nedokážete to. Toto je zvláštne, že nedokážete, že tá veľkosť vám tak škodí, že je to výhoda pre nás. To je zvláštne. Vaša veľkosť je našou výhodou a na to doplatíte. A rýchlo som sa snažil si spomenúť na, na tie slová Chalupkove, že „divou svojou presilou sama sa zničila“. Viete, ako to dopadlo? Takže dovolím si len dokončiť tento, túto faktickú poznámku názvom tých Chalupkových slov: „Mor ho!“
Grendel, Gábor, podpredseda NR SR (2021-09-22):
Pán poslanec Miroslav Suja.
Raši, Richard, podpredseda vlády SR pre investície a informatizáciu (2019-06-20):
Ďakujem veľmi pekne. Vážený pán poslanec, dovoľte mi, aby som vám sprostredkoval odpoveď pána ministra zahraničných vecí a európskych záležitostí Miroslava Lajčáka. GLOBSEC je medzinárodne rešpektovaná konferencia, ktorá je už pevnou súčasťou zahraničnopolitického kalendára nie len v strednej Európe, ale aj v širšej zahraničnopolitickej komunite. Predstavuje efektívny spôsob pozitívnej propagácie Slovenska vo svete, podujatie zvyšuje slovenské zahraničnopolitické renomé a prináša na Slovensko množstvo vysokopostavených hostí, štátnikov, expertov, politológov, novinárov. Čo je najdôležitejšie, ponúka široký priestor pre intenzívny a otvorený dialóg. Tento rok sa napríklad na troch pódiách uskutočnilo v rámci piatich tematických okruhov vyše 40 panelových diskusií, počas ktorých pred 1 300 hosťami vystúpilo 140 panelistov zo 60 krajín. To sú údaje, ktoré hovoria samé za seba. Podujatie poskytuje priestor nielen pre rezort zahraničných vecí, ale aj pre iné rezorty či politické strany. GLOBSEC taktiež prispieva k tomu, že sa aj medzi našimi obyvateľmi zvyšuje povedomie o zahraničnej politike, ktoré je viac ako potrebné v čase šírenia dezinformácií a poloprávd zavádzajúcich verejnosť. Podobné podujatie navyše v našom regióne neexistuje. Bola by škoda, ak by Bratislava a Slovensko o túto exkluzivitu prišla alebo ju prenechala niekomu inému. Nevidím preto dôvod, aby sme v spolupráci s GLOBSEC-om nepokračovali. Ďakujem.
Matovič, Igor, poslanec NR SR (2011-12-01):
Pán predseda, pri hlasovaní o zákone o účtovníctve, pri hlasovaní konkrétne o pozmeňujúcom návrhu pána poslanca Marcinčina sa akosi záhadne zastavil čas na šiestich sekundách a mám pocit, že prišlo k vedomej manipulácii, a bol by som rád, ak by sa toto hlasovanie a táto manipulácia prešetrila. Videl som, že nastal zmätok medzi poslancami aj KDH, že nevedeli presne, ako asi hlasovať majú, a obávam sa, že myslíte si, že máte kompetenciu od Boha zastaviť aj čas. (Smiech v sále.) Takže poprosil by som, aby sa toto hlasovanie prešetrilo.
Hrnčiar, Andrej, podpredseda NR SR (2019-06-26):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť do rozpravy. Nech sa páči, o slovo požiadal navrhovateľ.
Šutaj Eštok, Matúš, poslanec NR SR (2021-05-03):
Ďakujem za faktické poznámky. Pani, panie poslankyne z OĽANO, nuž, vám to treba opakovať dookola a my vám to budeme neustále pripomínať, na to sa môžte spoľahnúť. Budeme vám pripomínať, že Igor Matovič je usvedčený daňový podvodník, a jediné, čo ho zachránilo pred tým, že nesedí dnes v base, je to, že jeho trestný čin bol premlčaný. Také sú fakty, budeme to ľuďom odblokovávať dookola. Aj to, že najazdil tých 600 kilometrov denne na tej fabii s jeho mamkou. Budeme opakovať dookola to, že človek, ktorý dnes spravuje štátnu kasu, toho nezaujíma, že mu manželka prevedie 10 mil. do pochybnej spoločnosti, Arcy, kde sú vážne pochybenia, že bola ako prednostný veriteľ zvýhodnená na úkor ostatných veriteľov. Budeme vám pripomínať dookola, kým za to nebude niekto niesť trestnoprávnu zodpovednosť, že ste k dnešnému dňu minuli 520 mil. na nezmyselné testovanie, a pán poslanec Borguľa si tu môže kresliť akékoľvek finančné nezmysly, budeme vám to opakovať dookola, že za toto niekto bude niesť trestnoprávnu zodpovednosť, že ste nakúpili 15 mil. testov Siemens, ktoré stoja na skladoch a sú nepoužiteľné. Môžte si ich zrovna zobrať domov, v krbe si môžte s nimi zapáliť, keď vám bude zima. Budeme vám to pripomínať dookola, že ste zrušili obedy zadarmo, že 50-tisíc detí nemá prístup k obedu, pretože sú to tzv. Sulíkove deti. Sú to deti rodičov, ktoré sú nezamestnané a spadli do tej sociálnej siete, že nemajú prístup ani napriek tomu daňovému bonusu. Tieto všetky veci vám budeme opakovať dookola všetci poslanci za HLAS – sociálnu demokraciu a urobíme všetko pre to, aby vaša vláda diletantov a neschopných ľudí skončila čo najskôr. (Reakcie z pléna.)
P. Pavlis, poslanec: (2010-01-20):
Zároveň ako, ak ste si dobre prečítali tú dôvodovú správu, v tej dôvodovej správe je napísané, že Fond národného majetku naďalej bude spadať pod Národnú radu a pod hospodársky výbor. No ale nakoniec ako už tu je naozaj smiešne, keď ste už apelovali na to, že aby sme chránili majetok ako našich rodičov. Tak kde ste boli vtedy, keď ste ho rozdávali? (Potlesk.)
Janckulík, Igor, poslanec NR SR (2018-03-13):
Pán predsedajúci, keďže sme hlasovali o pripomienke pána prezidenta a pozmeňujúcich návrhoch z rozpravy, sme v treťom čítaní , prosím, otvorte rozpravu.
Laššáková, Jana, podpredsedníčka NR SR (2014-02-13):
S reakciou pán poslanec Hlina. Nech sa páči.
Dostál, Ondrej, poslanec NR SR (2016-04-27):
Chcel by som navrhnúť, aby sme z program vypustili bod č. 1 Návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575//2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 47). Dôvodom je, že tento návrh nespĺňa podmienky pre skrátené legislatívne konanie. Ďakujem.